**PROGRAMUL PROPRIU DE ACŢIUNI AL INSPECTORATULUI TERITORIAL DE MUNCĂ SUCEAVA PENTRU ANUL 2018**

***CAMPANII NAŢIONALE ÎN DOMENIUL SECURITĂŢII ŞI SĂNĂTĂŢII ÎN MUNCĂ***

**“VERIFICAREA MODULUI DE RESPECTARE A PREVEDERILOR LEGII NR. 52/2011 PRIVIND EXERCITAREA UNOR ACTIVITĂȚI CU CARACTER OCAZIONAL DESFĂȘURATE DE ZILIERI, CU MODIFICĂRILE ȘI COMPLETĂRILE ULTERIOARE.”**

**I. Obiectivele campaniei:**

**• Identificarea beneficiarilor de lucrări care utilizează zilieri și luarea măsurilor în domeniul securității și sănătății în muncă care se impun pentru nerespectarea de către aceștia a prevederilor legii nr. 52/2011 privind exercitarea unor activități cu caracter ocazional, cu modificările și completările ulterioare și a normelor de aplicare ale acestor legi;**

**• Creşterea gradului de conştientizare al beneficiarilor şi zilierilor care desfăşoară activităţi cu caracter ocazional în domeniile stabilite de legiuitor, în ceea ce priveşte necesitatea aplicării şi respectării prevederilor legale în domeniul securităţii şi sănătăţii în muncă, stipulate de Legea nr. 52/2011, cu modificările şi completările ulterioare.**

**• Diminuarea consecinţelor sociale şi economice negative care derivă din nerespectarea de către beneficiarii din domeniile controlate, a prevederilor Legii nr.52/2011, cu modificările şi completările ulterioare şi a normelor de aplicare ale acesteia;**

**• Determinarea beneficiarilor de a respecta obligaţia de a înfiinţa, completa**

**registrul de evidenţă a zilierilor şi de a transmite un extras al acestuia la inspectoratul teritorial de muncă în raza căruia societatea îşi are sediul, în termenul legal.**

**II. Motivarea campaniei**

**În prezent reglementarea muncii ziliere este stabilită de prevederile Legii nr. 52/2011 privind exercitarea unor activităţi cu caracter ocazional desfăşurate de**

**zilieri, cu modificările și completările ulterioare, precum şi de dispozițiile normelor metodologice de aplicare ale acestei legi.**

**Având în vedere faptul că munca zilierilor presupune desfăşurarea de activităţi necalificate cu caracter ocazional pentru un beneficiar de lucrări, persoană juridică, persoană fizică autorizată, întreprindere individuală, întreprindere familială, adoptarea şi punerea în aplicare a acestor acte normative au avut drept consecinţă creşterea gradului de ocupare pe piaţa muncii a persoanelor din categoria de populaţie care nu are o calificare profesională sau este fără educaţie şcolară.**

**Analiza pieţei muncii şi a numărului de zilieri înregistraţi la inspectoratele teritoriale de muncă relevă faptul că actualul cadru normativ care reglementează munca zilieră, deşi a dus la o creştere semnificativă a numărului de persoane ocupate pe piaţa muncii, nu a constituit un stimulent pentru utilizarea acestei forme de ocupare, avându-se în vedere numărul de accidente de muncă produse la nivel național.**

**De la data publicării Legii nr. 52/2011 privind exercitarea unor activităţi cu caracter ocazional desfăşurate de zilieri, respectiv 15 aprilie 2011, situația zilierilor înregistraţi la inspectoratele teritoriale de muncă a fost următoarea:**

**- pentru anul 2011 au fost înregistrați 171.251 zilieri;**

**- pentru anul 2012 au fost înregistrați 279.990 zilieri;**

**- pentru anul 2013 au fost înregistrați 302.809 zilieri;**

**- pentru anul 2014 au fost înregistrați 299.606 zilieri;**

**- pentru anul 2015 au fost înregistrați 259.393 zilieri;**

**- pentru anul 2016 au fost înregistrați 261.457 zilieri.**

**- pentru anul 2017 au fost înregistrați 105.265 zilieri.**

**Având în vedere atribuţiile specifice ale Inspecţiei Muncii stabilite atât prin lege cât şi prin Programul Cadru de Acţiuni al acestei autorităţi de stat pentru anul 2018, aprobat de Inspectorul General de Stat, se impune intensificarea acţiunilor de control în vederea verificării modului în care se aplică şi respectă cerinţele prevederilor Legii nr. 52/2011 privind exercitarea unor activităţi cu caracter ocazional desfăşurate de zilieri, cu modificările şi completările ulterioare, precum şi dispozițiile normelor metodologice de aplicare ale acestei legi.**

**III. Durata campaniei**

**Această campanie naţională în domeniul securităţii şi sănătăţii în muncă se va desfăşura în până la sfârșitul anului 2018.**